CELEX: 62009TA0056
Language: fi
Date: 2014-03-27 00:00:00
Title: Asia T-56/09 ja T-73/09: Unionin yleisen tuomioistuimen tuomio 27.3.2014 – Saint-Gobain Glass France ym. v. komissio (Kilpailu — Kartellit — Euroopan autolasimarkkinat — Päätös, jossa on todettu EY 81 artiklan rikkominen — Markkinoiden jakamista koskevat sopimukset ja kaupallisesti arkaluonteisten tietojen vaihtaminen — Asetus (EY) N:o °1/2003 — Lainvastaisuusväite — Sakot — Suuntaviivojen takautuva soveltaminen vuoden 2006 sakkojen määrittämiseksi — Myyntiarvot — Uusiminen — Sakon lisämäärä — Kilpailusääntöjen rikkomisesta vastuuseen joutuminen — Sakon enimmäismäärä — Konsernin konsolidoitu liikevaihto)

19.5.2014   
            
            
               FI
            
            
               Euroopan unionin virallinen lehti
            
            
               C 151/16
            
         Unionin yleisen tuomioistuimen tuomio 27.3.2014 – Saint-Gobain Glass France ym. v. komissio
   (Asia T-56/09 ja T-73/09) (1)
   
   ((Kilpailu - Kartellit - Euroopan autolasimarkkinat - Päätös, jossa on todettu EY 81 artiklan rikkominen - Markkinoiden jakamista koskevat sopimukset ja kaupallisesti arkaluonteisten tietojen vaihtaminen - Asetus (EY) N:oo 1/2003 - Lainvastaisuusväite - Sakot - Suuntaviivojen takautuva soveltaminen vuoden 2006 sakkojen määrittämiseksi - Myyntiarvot - Uusiminen - Sakon lisämäärä - Kilpailusääntöjen rikkomisesta vastuuseen joutuminen - Sakon enimmäismäärä - Konsernin konsolidoitu liikevaihto))
   2014/C 151/20
   Oikeudenkäyntikieli: ranska
   
      Asianosaiset
   
   
      Kantajat: (asia T-56/09) Saint-Gobain Glass France SA (Courbevoie, Ranska), Saint-Gobain Sekurit Deutschland GmbH & Co. KG (Aachen, Saksa) ja Saint-Gobain Sekurit France SAS (Thourotte, Ranska) (edustajat: aluksi asianajajat B. van de Walle de Ghelcke, B. Meyring, E. Venot ja M. Guillaumond, sittemmin B. Van de Walle de Ghelcke, B. Meyring ja E. Venot), sekä (asia T-73/09) Compagnie de Saint-Gobain SA (Courbevoie) (edustajat: asianajajat P. Hubert ja E. Durand)
   
      Vastaaja: Euroopan komissio (asiamiehet: aluksi A. Bouquet, F. Castillo de la Torre, M. Kellerbauer ja N. von Lingen, sittemmin A. Bouquet, F. Castillo de la Torre, M. Kellerbauer ja F. Ronkes Agerbeek)
   
      Väliintulija, joka tukee vastaajan vaatimuksia: Euroopan unionin neuvosto (asiamiehet: E. Karlsson ja F. Florindo Gijón)
   
      Oikeudenkäynnin kohde
   
   Vaatimukset [EY] 81 artiklan ja ETA-sopimuksen 53 artiklan mukaisesta menettelystä (asia COMP/39.125 – Autolasi) 12.11.2008 tehdyn komission päätöksen K(2008) 6815 lopullinen, joka liittyy autolasialan Euroopan markkinoilla toimivaan yhteistoimintajärjestelyyn, joka koskee markkinoiden jakoa ja kaupallisesti arkaluonteisten tietojen vaihtoa, sellaisena kuin päätös on muutettuna 11.2.2009 tehdyllä komission päätöksellä K(2009) 863 lopullinen ja 28.2.2013 tehdyllä komission päätöksellä C(2013) 1118 final, kumoamiseksi kantajia koskevin osin ja toissijaisesti vaatimus tämän päätöksen 2 artiklan kumoamiseksi siltä osin kuin siinä määrätään kantajille sakko, tai vaihtoehtoisesti vaatimukset näiden sakkojen määrän alentamiseksi.
   
      Tuomiolauselma
   
   
               1)
            
            
               Asiat T-56/09 ja T-73/09 yhdistetään tuomion antamista varten.
            
         
               2)
            
            
               [EY] 81 artiklan ja ETA-sopimuksen 53 artiklan mukaisesta menettelystä (asia COMP/39.125 – Autolasi) 12.11.2008 tehdyn komission päätöksen K(2008) 6815, joka liittyy autolasialan Euroopan markkinoilla toimivaan yhteistoimintajärjestelyyn, joka koskee markkinoiden jakoa ja kaupallisesti arkaluonteisten tietojen vaihtoa, sellaisena kuin päätös on muutettuna 11.2.2009 tehdyllä komission päätöksellä K(2009) 863 lopullinen ja 28.2.2013 tehdyllä komission päätöksellä K(2013) 1118 lopullinen, 2 artiklan b alakohdassa Saint-Gobain Glass France SA:lle, Saint-Gobain Sekurit Deutschland GmbH & Co. KG:lle, Saint-Gobain Sekurit France SAS:lle ja Compagnie de Saint-Gobain SA:lle yhteisvastuullisesti määrätyn sakon määräksi vahvistetaan 715 miljoonaa euroa.
            
         
               3)
            
            
               Kanteet hylätään muilta osin.
            
         
               4)
            
            
               Osapuolet vastaavat omista oikeudenkäyntikuluistaan lukuun ottamatta Euroopan unionin neuvoston oikeudenkäyntikuluja, joista vastaavat Saint-Gobain Glass France, Saint-Gobain Sekurit Deutschland ja Saint-Gobain Sekurit France.
            
         
      (1)  EUVL C 90, 18.4.2009.